text: Kom i god tid: Trafik-kaos i vente søndag eftermiddag
  14 maj 2017 kl. 10.50
  Kom god tid og tank tålmodighed hjemmefra!. Sådan lyder rådet til de mange tusinde sportsglade, der søndag eftermiddag valfarter til området omkring Blue Water Arena, hvor der på samme tid afvikles håndbold- og fodboldkampe af stor betydning.
  I eftermiddag falder to store sportsbegivenheder i Esbjerg sammen tidsmæssigt - dels play off-fodboldkampen mellem Esbjerg fB og AGF på Blue Water Arena, dels DMsemifinalekampen mellem Ribe Esbjerg HH og Skjern Håndbold i Blue Water Dokken.
  Derfor opfordrer Esbjerg fB, Ribe Esbjerg HH, Esbjerg Kommune samt Syd- og Sønderjyllands Politi til, at tilskuerne udviser meget stor tålmodighed, når det gælder om at afvikle trafikken før og efter begivenheden.
  Umiddelbart efter kampene (mellem klokken cirka 17.45 og 18.30) vil Politihjemmeværnet regulere trafikken i krydsene Gl. Vardevej/Parkvej og Gl. Vardevej/Grådybet for at sikre en jævn afvikling af trafikken.
  Gode råd:
  Ankom til kampen i rigtig god tidOvervej om det nu er nødvendigt at benytte bilenOg hvis du skal køre i bil, så undgå så vidt muligt at parkere nær Esbjerg IdrætsparkOverhold parkeringsreglerne. I modsat fald risikerer man at få tildelt en parkeringsafgift
  
  